U nga endla aphili eka komiti ya South African Council for Natural Scientific Professions loko xikombelo xa wena xa ku rejistara tani hi n'wasayense wa ntumbuluko xi nga humelalangi, kumbe loko rejistrexini yi khanseriwile hi va council. Aphili yi endliwa emasikwini ya 30 na swona u fanele ku hakela mali leyi nga vekiwa leyi faneleke ku hakeriwa.
Tihlanganise na va council emasikwini ya 30 ku sukela eka siku leri u amukelaku hi rona xiboho xa ku ala na swona u ta nyiketiwa xitsundzuxo hi leswaku u fanele ku endla yini.
U nga nghenisa na papila ra aphili eka council emasikwini ya 30.
Papila leri ri fanele ri fambisana na mali leyi nga vekiwa leyi faneleke ku hakeriwa leyi nga ta vekiwa hi va council.
Va council va ta ku loko ku nga si hela masiku ya 60 ku sukela eka siku leri va amukeleke hi rona aphili ya wena, va endla xiboho hi aphili no ku nyiketa swivangelo swa xiboho xa vona.
Loko aphili yi ri makongomana na ku ala ka komiti ku pfuxeta rejistrexini ya munhu, rejistrexini ya wena yi nga ka yi nga khanseriwi ku fikela loko ku tekiwa xiboho hi aphili.
Ku nghenisa mali hi ku kongoma hi ku tirhisa bangi hi ndlela ya elektroniki: Hi kombela u tirhisa maletere yo sungula ya vito na xivongo ku hlamusela eka xitatimede xa hina xa bangi leswaku i mani a nga hakela, kutani u rhumela vumbhoni byo hakela hi fekisi xikan'we na pheji ro sungula ra fomo ya xikombelo e: 841 1057.